CELEX: 62011CA0007
Language: hu
Date: 2012-06-28 00:00:00
Title: C-7/11. sz. ügy: A Bíróság (második tanács) 2012. június 28-i ítélete (a Tribunale di Palermo (Olaszország) előzetes döntéshozatal iránti kérelme) — Fabio Caronna elleni büntetőeljárás (Emberi felhasználásra szánt gyógyszerek — 2001/83/EK irányelv — 77. cikk — Gyógyszerek nagykereskedelmi forgalmazása — Gyógyszerészek számára kötelező külön engedély — A kiállítás feltételei)

25.8.2012   
            
            
               HU
            
            
               Az Európai Unió Hivatalos Lapja
            
            
               C 258/5
            
         A Bíróság (második tanács) 2012. június 28-i ítélete (a Tribunale di Palermo (Olaszország) előzetes döntéshozatal iránti kérelme) — Fabio Caronna elleni büntetőeljárás
   (C-7/11. sz. ügy) (1)
   
   (Emberi felhasználásra szánt gyógyszerek - 2001/83/EK irányelv - 77. cikk - Gyógyszerek nagykereskedelmi forgalmazása - Gyógyszerészek számára kötelező külön engedély - A kiállítás feltételei)
   2012/C 258/07
   Az eljárás nyelve: olasz
   
      A kérdést előterjesztő bíróság
   
   Tribunale di Palermo
   
      Az alap-büntetőeljárás résztvevője
   
   Fabio Caronna
   
      Tárgy
   
   Előzetes döntéshozatal iránti kérelem — Tribunale di Palermo — Az emberi felhasználásra szánt gyógyszerek közösségi kódexéről szóló, 2001. november 6-i 2001/83/EK európai parlamenti és tanácsi irányelv (HL L 311., 67. o.; magyar nyelvű különkiadás 13. fejezet, 27. kötet, 69. o.) (36) preambulumbekezdésének és 76–84. cikkének értelmezése — Gyógyszerek nagykereskedelmi forgalmazása — A gyógyszerek nagykereskedelmi forgalmazására vonatkozó engedély kiállításának feltételei — Nemzeti szabályozás, amely a gyógyszerek gyógyszerészek, illetve a lakossági gyógyszerellátásra engedéllyel rendelkező vagy arra jogosult személyek általi nagykereskedelmi forgalmazását a nagykereskedőkre vonatkozó engedélyhez köti — Megengedhetőség
   
      Rendelkező rész
   
   
               1.
            
            
               A 2009. szeptember 14-i 2009/120/EK bizottsági irányelvvel módosított, az emberi felhasználásra szánt gyógyszerek közösségi kódexéről szóló, 2001. november 6-i 2001/83/EK európai parlamenti és tanácsi irányelv 77. cikkének (2) bekezdését úgy kell értelmezni, hogy az olyan gyógyszerésznek is rendelkezni kell a gyógyszerek nagykereskedelmi forgalmazására vonatkozó engedéllyel, aki természetes személyként a nemzeti jogszabályok értelmében már rendelkezik a gyógyszer-nagykereskedelem folytatására vonatkozó engedéllyel.
            
         
               2.
            
            
               Annak a gyógyszerésznek, aki a nemzeti jogszabályok értelmében gyógyszer-nagykereskedelem folytatására is jogosult, eleget kell tennie az összes, a gyógyszerek nagykereskedelmi forgalmazására vonatkozó engedélyt kérelmezőkre és ezen engedély jogosultjaira a 2009/120 irányelvvel módosított 2001/83 irányelv 79–82. cikke értelmében előírt követelménynek.
            
         
               3.
            
            
               Ezen értelmezés önmagában és a valamely tagállamban elfogadott törvénytől függetlenül nem alapozhatja meg, vagy nem súlyosíthatja az olyan gyógyszerész büntetőjogi felelősségét, aki vonatkozó engedély nélkül végzett nagykereskedelmi forgalmazási tevékenységet.
            
         
      (1)  HL C 80., 2011.3.12.